Curculionidae

***Curculionidae*** "egiazko" koskorrak (edo "kakalardo mutilak") koleoptero familiako belarjaleak dira. "Gugurio" bezala ere ezagutzen dira. Animalia-familia handienetakoa dira, mundu osoan 5.489 genero eta 86.100 espezie deskribatu baitira. 

Scolytinae subfamilia barne hartzen dute, euren forma aldatua dago egurra zulatuz bizirauteko. Curculionidae familiakoak fitofagoak dira (elikagai begetalez elikatzen dira), eta batzuk plaga kaltegarriak dira uzta desberdinentzat. Zenbait kontrol biologikorako erabiltzen dira, espezie inbaditzaileen aurka. 

## Ezaugarriak 
Aho-aparatu mastikatzailea aurpegiaren edo proboszidearen punta batean izatea da euren ezaugarri nagusia. Honek izaera masiboa izan dezake, edo luzea eta estua ere izan daiteke, espeziearen arabera. Antenek maza forma dute, eta proboszidean zehar dituzten ildoetan babestuta geratzen dira. Gorputza masiboa da, baina txikia beste kakalardo batzuekin alderatuz gero, eta oskol gogor batez estalia dago. Animalia familia ezberdin eta aberatsenetarikoa da espezie kopuruari dagokionez. 

Gugurioak solidoak edo oso koloretsuak izan daitezke. Zenbait espezietan gorputza ilez estalia egon daiteke, edo tximeleten antzera, ezkataz. Ezkatak kolore desberdinetakoak izan ohi dira; zenbait kasutan, ezkatek eta biluztasunak mosaiko harrigarriak sortzen dituzte. Espezie batzuen kasuan, lurrazpian bizi direnez, lur-kostra bat metatzen dute edo detrito partikulak izaten dituzte gorputzetan (normalean gantxo edo maza formako ile berezietan fijatuta). 

Zangoak oso garatuta izaten dituzte, motel oinez ibili ahal izateko. Zenbait espeziek salto ere egin dezakete. Zangoek bost segmentu izaten dituzte, baina laugarrenak nekez ikusi ohi dira. Hanken azpialdeak, bereziki hirugarren segmentuak, ilez estalita egoten dira; gainazal lisoetara atxikitzeko erabiltzen dira. Hegoak garatuta egon ohi dira, baina egia da espezie guztiek ez dituztela. 

Gugurio gehienak landarez elikatzen dira euren bizi-ziklo osoan zehar, bai larba gisa zein heldutasunean. Plagatzat ikusita, hostoetan, frutetan, fruitu lehorretan eta beste leku batzuetan zuloak egiten dituzte. Emeek euren mutur luzea  erabiltzen dute ehun-begetalen barnealdeetan arrautzak jartzen laguntzeko. Beste espezie batzuk usteldutako egur edo enbor-azalez elikatzen dira. 
thumb|Curculio elephas
Historikoki, intsektu hauen pestiziden aurkako erresistentzia arazo bat izan ez den arren, duela gutxi ingurune aldakorretara erresistenteagoak egiten dituen mutazio bat deskubritu da *Sitophilus zeamais* espeziean. 

## Portaera 
Gogaituak sentitzen direnean, helduek "hildakoarena egiten" dute lurrean bizkarrez geldi etzaten direlarik. 

Gugurio asko ohiko plagak dira etxe eta lorategietan, baina ez die kalterik eragiten pertsona, etxeko-animalia edo eraikinei. Euren presentzia aldi baterako molestia izaten da soilik. Eremu tropikaletan eragin handiagoa izaten dute, bereziki *Conotrachelus* eta *Copturus* generoetako espezie ugarik. 

Nagusiki, ohikoa da endogamia praktikatzea, intraespezifikoa zein interespezifikoa. Espezie gehienetako kakalardo eta larbak fitofagoak dira. Gehienak monofagoak dira (landare espezie bakarraz elikatzea), polifagoak (espezie ugariz elikatzea) ere badauden arren; gutxi batzuk oligofagoak (harremandutako landare gutxi batzuez elikatzea) dira. 

## Kurkulionidoak eta kontrol biologikoa 
Gugurio asko izurrite kontsideratzen dira uzta desberdin zein almazenatutako elikagaientzat. Dena den, zenbait kasutan kontrol biologikorako ere baliatu izan dira natiboak ez diren landareentzat. Lehenengo kasu arrakastatsuetariko bat Ugandan dokumentatu zen. 

1989an *Eichhornia crassipes* espeziearen agerpenaz informatu zuten Victoria lakuan. Landare honek Hego Amerikan du jatorria eta uretako sasitza gisa hartzen da. Landare hau ardurarik gabe eraman zen Afrikara, eta hoek eragindako ezbehar ekologikoak kalte egin zion Victoria aintzirari, eta Tanzania, Kenia eta Ugandari, non lakuaren ertzen %80 okupatuak izan ziren. Ondorioz, arrantza, garraioa eta ureztapen-bideen erabilera oztopatu zen, 30 milioi pertsona kaltetuz. Gainera, pestiziden erabilerak beste landare eta animalia espezie batzuei kalte egin zien. 

1996an, kontrol biologikoan aritzen zen australiar enpresa batek, afrikar adituekin batera, *Eochetina eichhorniae* eta *Neochetina bruchi* espezieak sarrarazi zituzten. 100.000 gugurio inguru lakura ekarri zituzten eta 1998. urte amaierarako, landare inbaditzailea jada desagertzear zegoen. Gugurioen sarrerak ez zien eragin beste espezieei. 

## Azpifamilia 
* Bagoinae
* Baridinae
* Brachycerinae
* Conoderinae
* Cossoninae
* Cryptorhynchinae
** *Acalles*
* Curculioninae
* Cyclominae
* Dryophthorinae
* Entiminae
* Hyperinae
* Lixinae
* Mesoptiliinae
* Molytinae
* Orobitidinae
* Platypodinae
* Raymondionyminae
* Scolytinae
* Xiphaspidinae

## Erreferentziak 
## Kanpo estekak